AKFA kompaniyalari guruhi bazalt tolasini ishlab chiqarish bo‘yicha zavodni ishga tushiradi

AKFA Insulation brendi ostida bazalt tolasini ishlab chiqarish bo‘yicha liniyani ishga tushirish 2020-yilga rejalashtirilgan.
5-dekabr kuni AKFA Group va italiyalik STM Technologies S.r.l. kompaniyasining muzokaralari chog‘ida bazalt tolasini ishlab chiqarish bo’yicha ishlab chiqarish-texnologik uskunasini yetkazib berishga shartnoma imzolandi.

STM Technologies S.r.l. (Italiya) ishlab chiqarish liniyalarini yetkazib berish, ekspluatatsiya qilishga tushirish va sozlash bo‘yicha jahon yetakchilaridan biri hisoblanadi. Beshta qit’alarda uskunalarni o‘rnatish bo‘yicha 25 yillik tajriba va 100 dan ortiq loyihalarga ega bo‘lgan holda STM texnologik tizimlari zamonaviy qurilish biznesida tobora ko‘proq qo‘llanilayotgan jahon tarmoq standartlari (EN, ASTM)ga muvofiq tayyor mahsulotni kafolatlaydi.
Shu tufayli AKFA kompaniyalari guruhi ekologik xavfsizlikning qat’iy talablariga muvofiq keluvchi yiliga 6 000 000 kv.m. bazalt tolasigacha quvvat bilan ishlab chiqarish avtomatlashtirilgan liniyasining to‘liq siklini O‘zbekistonda ishga tushirishini rejalashtirmoqda.
Ishlab chiqarish maydoni sobiq Chkalov nomidagi Toshkent aviatsiya ishlab chiqarish birlashmasining 24 000 kv.m. dan ortiq hududida joylashadi. Ishlab chiqarish jarayoniga bir qator xorijiy mamlakatlardan tajribali mutaxassislar jalb qilinadi, 150 dan ortiq yangi ish o‘rinlari tashkil etiladi.
Bazalt tolasi – devorlar, tomlar, pol, poydevor, turar joy va ishlab chiqarish xonalari truba quvurlarining issiqlik izolyatsiyasi, shuningdek, binoning old qismlari, sanoat uskunasi va har qanday boshqa ko‘rinishdagi qurilish konstruksiyalariga sovuq o‘tmaydigan qilish uchun zamonaviy va eng optimal yechimdir.

Loyiha doirasida chiqariladigan bazalt tolasi yuqori korroziyaviylik va kimyoviy chidamlilikka ega. Bundan tashqari, bazalt past issiqlik o‘tkazuvchanlilik, past haroratlarda yuqori bardoshlilik va ko‘pga chidamlilik bilan farqlanib turadi. Ushbu tavsifnomalar uni yo‘l va uy-joy qurilishi uchun deyarli yagona yaroqli materialga aylantiradi. Bazalt tolasining ekspluatatsiya qilish muddati 70 yilga yetadi.
Yangi zavodning ishga tushirilishi, qurilishdagi ko‘p yillik tajriba, yuqori samaradorlikdagi texnologik liniya, betakror xomashyo bazasi va qulay jug‘rofiy joylashuvi AKFA Insulationga qurilish industriyasi uchun nafaqat O‘zbekistonda, balki Markaziy Osiyoda ham ishonchli yetkazib beruvchi va ishonchli hamkorga aylanish imkonini beradi.
Eslatib o‘tamiz, Prezident Shavkat Mirziyoyev Toshkent shahrining Olmazor tumanida Olmazor business city ishbilarmonlik markazi loyihasi bilan tanishish chog‘ida O‘zbekiston Respublikasidagi qurilish materiallari bozoridagi vaziyatni mana bunday sharhlab bergan edi:
“Uylar sonini ko’paytirish, energiyani tejash orqali turar joylar narxini arzonlashtirish kerak. Buning uchun qurilish materiallari, bazalt tolasi ishlab chiqarish korxonalarini ko’paytirib, har bir hududga yetkazib berish zarur”.